Romanen handler om legen Louis Creed og hans familie som flytter til Ludlow, et sted på landet i delstaten Maine, USA. Her stifter Louis etter kort tid bekjentskap med familiens nye nabo, Jud Crandall, som forteller ham om en dyrekirkegård, hvor barn har begravd sine kjæledyr i generasjoner, og hvordan hans egen hund, Spot, visstnok kom tilbake etter å ha blitt begravd på denne kirkegården. Jud forteller også om et hellig indiansk gravsted, som ligger ovenfor dyrekirkegården, og som har en slags forbindelse med den.